ส่องหุ้นที่อยู่อาศัยยอดขายQ158แกร่งเลือกAP-LPNหุ้นTop Pickน่าลงทุนสุด
บล.ดีบีเอส วิคเคอร์ส ระบุในบทวิเคราะห์วันนี้(30 เม.ย.)ว่า ยอดขาย (presales) รวมสำหรับหลักทรัพย์ที่อยู่อาศัย 12 บริษัทที่จดทะเบียนอยู่ในตลาดฯเพิ่มแข็งแกร่ง 55% เทียบช่วงเดียวกันของปีก่อนและ 15% เทียบไตรมาสก่อนหน้าเป็น 53.9 พันล้านบาท สืบเนื่องจากฐานที่ต่ำในปีก่อน อันเป็นผลจากปัจจัยการเมืองไทยที่ร้อนระอุและไม่มีความแน่นอน
30 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้(30 เม.ย.)ว่า ยอดขาย (presales) รวมสำหรับหลักทรัพย์ที่อยู่อาศัย 12 บริษัทที่จดทะเบียนอยู่ในตลาดฯเพิ่มแข็งแกร่ง 55% เทียบช่วงเดียวกันของปีก่อนและ 15% เทียบไตรมาสก่อนหน้าเป็น 53.9 พันล้านบาท สืบเนื่องจากฐานที่ต่ำในปีก่อน อันเป็นผลจากปัจจัยการเมืองไทยที่ร้อนระอุและไม่มีความแน่นอน
หากพิจารณายอดขายตามรายสินค้า แนวราบเพิ่ม 17% เทียบช่วงเดียวกันของปีก่อนและ 14% เทียบไตรมาสก่อนหน้าส่วนคอนโดเพิ่มถึง 152% เทียบช่วงเดียวกันของปีก่อนและ 16% เทียบไตรมาสก่อนหน้านำโดย SIRI +728% เพราะฐาน ไตรมาส1/57 มียอดยกเลิกคอนโดที่มาก แต่ปีนี้ดีขึ้น ตามมาด้วย ANAN +337% เพราะประสบความสำเร็จสูงในการเปิดขายคอนโดหรูหรา 2 แห่งใน ไตรมาส1/58 สำหรับค่าเฉลี่ยยอดขายใน ไตรมาส1/58 คิดเป็นสัดส่วน 20% ของเป้ายอดขายทั้งปี ถือว่าน่าพอใจ สำหรับการเปิดขายโครงการใหม่ในแง่จำนวนยูนิตลดลง 17% เทียบช่วงเดียวกันของปีก่อนแต่มูลค่าขายกลับเพิ่มขึ้น 26% เพราะมีการเปิดขายบ้านเดี่ยวและคอนโดระดับราคาสูงที่มากขึ้น
โดยคาดว่ายอดขายจะยิ่งฟื้นตัวดีในไตรมาส2/58และ 2H58 เนื่องจากจะมีการเปิดขายคอนโดมิเนียมมากขึ้น อีกทั้งการที่อัตราดอกเบี้ยในตลาดที่อยู่ในระดับต่ำ หรืออาจมีการปรับลงในอนาคตก็จะเป็นอีกหนึ่งแรกสนับสนุนหลักที่ดีต่อไป อย่างไรก็ตามบรรยากาศการขายโครงการที่ต่างจังหวัดยังอ่อน บรรดาผู้ประกอบการต่างเน้นตลาดในเขตกรุงเทพฯและปริมณฑล
สำหรับค่าเฉลี่ยอัตราการเติบโตของผลกำไรปีนี้เฉลี่ยเป็น 8% เทียบช่วงเดียวกันของปีก่อนอันดับหนึ่งคือ LPN ที่คาดว่าจะเติบโตถึง 42% ตามมาด้วย PF ที่เติบโต 35% (มีการนำ TPROP ที่ถือหุ้นใหญ่ใน GRAND มารวมปีแรก) จุดเด่นอีกหนึ่งประการของหลักทรัพย์กลุ่มนี้คือ จ่ายปันผลได้สูง ค่าเฉลี่ยอัตราผลตอบแทนปันผลเป็น 4.0%
ในแง่การประเมินมูลค่าหุ้นพบว่าราคาหุ้นยังถูก P/E ปี 58 เฉลี่ย ซื้อขายกันอยู่ที่ 11.5 เท่า สำหรับหุ้นที่อยู่อาศัย ที่เลือกเป็น Top Pick น่าลงทุนที่สุดในรอบปีนี้คือ AP และ LPN สำหรับ AP เราชื่นชอบในประเด็นมีสินค้าหลากหลายทั้งแนวราบและคอนโดครบ จึงช่วยกระจายความเสี่ยงทางธุรกิจเป็นอย่างดี ทีมผู้บริหารมีความสามารถสูง คาดว่ายอดขายไตรมาส2/58โดดเด่น เพราะจะเปิดขายโครงการใหม่ในเชิงรุกมากขึ้น การประเมินมูลค่าหุ้นพบว่าถูก P/E ปี 58
ขณะนี้เป็น 8.3 เท่า รวมทั้งคาดการณ์อัตราผลตอบแทนปันผลสูงเป็น 4.2% ด้าน LPN เราชอบทีมผู้บริหารที่มีความสามารถและประสบการณ์สูง สินค้าคอนโดระดับกลาง-ล่างที่มีความต้องการจริงของลูกค้า การบริหารต้นทุนทำได้อย่างมีประสิทธิภาพ อีกทั้งแหล่งที่มารายได้มีความชัดเจนจากยอดขายรอโอน (Backlog) ในมือที่สูง คาดการณ์อัตราการเติบโตกำไรสูงสุดในกลุ่มสำหรับปีนี้ และคาดการณ์อัตราผลตอบแทนปันผลสูงเป็น 5.6%